**2024 թվականի տարեկան ամփոփ հաշվետվություն**

‹‹**Աղետների ռիսկի կառավարման 2023-2030 թվականների ռազմավարությունը և 2023-2026 թվականների գործողությունների ծրագիրը հաստատելու մասին›› ՀՀ կառավարության 2023 թվականի հոկտեմբերի 5-ի N 1717-Լ որոշմամբ հաստատված Հավելված 2-ի միջոցառումների իրականացման ընթացքի վերաբերյալ**

|  |  |  |  |  |  |
| --- | --- | --- | --- | --- | --- |
| **N** | **Ռազմավարության անվանումը, ընդունման ամսաթիվը և որոշման համարը** | **Միջոցառման/****գործողության****անվանում** | **Ակնկալվող արդյունք** | **Կատարման վերջնաժամկետ** | **Կատարման ընթացիկ վիճակ****(կատարված է,****կատարված չէ,** **կատարված է մասնակի)** |
| **1․** | ‹‹Աղետների ռիսկի կառավարման 2023-2030 թվականների ռազմավարությունը և 2023-2026 թվականների գործողությունների ծրագիրը հաստատելու մասին›› ՀՀ կառավարության 2023 թվականի հոկտեմբերի 5-ի N 1717-Լ որոշում | **Միջոցառում 1.1.1.** «Աղետների ռիսկի կառավարման և բնակչության պաշտպանության մասին» ՀՀ օրենքի նախագծի մշակում և ներկայացում ՀՀ Ազգային ժողով  | Ազգային մակարդակում ԱՌԿ և բնակչության պաշտպանության հաստատված իրավական ակտի առկայություն, որի արդյունքում ԱՌԿ և բնակչության պաշտպանության կազմակերպման և իրականացման գործընթացներում հստակեցվում և ընդլայնվում են պետական կառավարման համակարգի մարմինների, ՏԻՄ և տարածքային կառավարման մարմինների իրավասությունների շրջանակը, ապահովվում է ԱՌԿ ապակենտրոնացման գործընթացը: Միաժամանակ, կարգավորվում է արտակարգ իրավիճակներում ԱՌՆ, արագ արձագանքման և վաղ վերականգնման, հետաղետային վերականգնման գործընթացներից բխող միջոցառումների պատշաճ ապահովման գործընթացը | 2024 թվականիօգոստոսի 3-րդտասնօրյակ | **Կատարված է մասնակի**Օրենքի նախագծի փաթեթը ներկայացվել է Վարչապետի աշխատակազմի կարծիքին։ Ներկայումս Օրենքի նախագծի փաթեթը լրամշակվում է՝ Վարչապետի աշխատակազմի կողմից ներկայացված եզրակակացության հիման վրա, որն առաջիկայում կներկայացվի Վարչապետի աշխատակազմ։ |
|  |  | **Միջոցառում 1.1.2.** «Ազգային մակարդակում աղետների ռիսկի գնահատման և ինդեքսավորման ուղեցույցը հաստատելու մասին» ՀՀ կառավարության որոշման նախագծի մշակում և ներկայացում  | Ազգային մակարդակում աղետների ռիսկի գնահատման և ինդեքսավորման հաստատված գործիքակազմի առկայություն | 2025թ․ փետրվարի 1-ին տասնօրյակ | **Կատարումն ընթացքի մեջ է**ՆԳՆ-ն ՄԱԶԾ և «ԳԵՈՎԱՅԲ» ՓԲԸ ներկայացուցիչների հետ համատեղ աշխատանքներ է իրականացրել ՄԱԿ-ի ԱՌՆ գրասենյակի (UNDRR) կողմից մշակված «Ազգային մակարդակում աղետների ռիսկի գնահատում և ինդեքսավորում» մեթոդաբանությունը տեղայնացնելու ուղղությամբ։ Վերոնշյալ մեթոդաբանության հիման վրա մշակվել է «Ազգային մակարդակում աղետների ռիսկի գնահատման և ինդեքսավորման ուղեցույցը հաստատելու մասին» ՀՀ կառավարության որոշման նախագիծը, որը շահագրգիռ գերատեսչությունների կողմից ներկայացված առաջարկությունների հիման վրա լրամշակվել է և ներկայացվել Արդարադատության նախարարություն, ինչպես նաև տեղադրվել է e-draft.am կայքում` հանրային քննարկման նպատակով։ Միաժամանակ, ՆԳՆ, ՏԿԵՆ և ՄԱԶԾ համագործակցությամբ աշխարհատեղեկատվական համակարգ (GIS) հենքի վրա Սյունիքի, Տավուշի և Գեղարքունիքի մարզերի համար մշակվել է աղետների ռիսկի ինդեքսավորման համակարգ՝ որպես փորձնական մոդել։ Այն իր մեջ ներառում է երկրաշարժի, սողանքի, սելավի և քարաթափման վտանգների ռիսկի ինդեքսը։ Համակարգը հնարավորություն է ընձեռում աջակցել համայնքի զարգացմանն ուղղված գործընթացների իրականացմանը՝ ելնելով առկա ռիսկի ազդեցությունից, ինչպես նաև կատարել վտանգների, խոցելիության, կարողությունների, համայնքի սոցիալ տնտեսական կյանքի վրա աղետների հնարավոր ազդեցության գնահատում՝ համադրելով առկա բազմաշերտ տեղեկատվությունը։  |
|  |  | **Միջոցառում 1.2.1.** Համայնքի ԱՌԿ պլանի օրինակելի ձևում և մշակման ուղեցույցում կենսաբանական վտանգներով պայմանավորված արտակարգ իրավիճակներից (ախտածին միկրոօրգանիզմներ, թույներ (տոքսիններ)) պաշտպանվածու-թյան բաղադրիչների ներառում | ՀՀ համայնքների 30% -ի մոտ ԱՌԿ հաստատված և կիրառվող գործուն պլանների առկայություն, որոնք ներառում են կենսաբանական վտանգներով պայամանավորված արտակարգ իրավիճակներից պաշտպանվածության բաղադրիչ | 2025թ․ հունվարի3-րդ տասնօրյակ | **Կատարումն ընթացքի մեջ է**Միջոցառման իրականացման նպատակով ուսումնասիրվել է ՄԱԿ-ի ԱՌՆ գրասենյակի կողմից մշակված «Կենսաբանական աղետների ռիսկի գնահատում» ուղեցույցը՝ հետագա տեղայնացման նպատակով։ ՆԳՆ-ն ՄԱԶԾ, ՄԱԿ-ի ԱՌՆ գրասենյակի և «Աղետների ռիսկի նվազեցման ազգային պլատֆորմ» հիմնադրամի հետ համատեղ մշակել է «Համայնքի աղետների ռիսկի կառավարման պլանի մշակման ուղեցույցը և պլանի օրինակելի ձևը հաստատելու մասին» Ներքին գործերի և Տարածքային կառավարման և ենթակառուցվածքների նախարարների համատեղ հրամանի նախագծի փաթեթը, որում ներառվել են կենսաբանական վտանգներով պայմանավորված արտակարգ իրավիճակներից պաշտպանվածության բաղադրիչները։ Համատեղ հրամանի նախագծի փաթեթն առաջիկայում կհաստատվի։  |
|  |  | **Միջոցառում 1.2.2**. «Համայնքի աղետների ռիսկի կառավարման պլանի օրինակելի ձևում և մշակման ուղեցույց»-ում արտակարգ իրավիճակներում վերարտադրողական առողջությանն առնչվող հիմնախնդիրների ներառում | ՀՀ համայնքների 30% -ի մոտ ԱՌԿ հաստատված և կիրառվող գործուն պլանների առկայություն, որոնք ներառում են կենսաբանական վտանգներով պայամանավորված արտակարգ իրավիճակներից պաշտպանվածության բաղադրիչ | 2025թ․ հունվարի3-րդ տասնօրյակ | **Կատարումն ընթացքի մեջ է**Միջոցառման իրականացման նպատակով ՆԳՆ-ն ՄԱԿ-ի բնակչության հիմնադրամի (UNFPA) հայաստանյան գրասենյակի ներկայացուցիչների հետ համատեղ ուսումնասիրել և քննարկել է վերարատադրողական առողջությանն առնչվող հիմնախնդիրները, առկա միջազգային մեթոդաբանությունները, ուղեցույցները, ուսումնական մոդուլները՝ «Համայնքի աղետների ռիսկի կառավարման պլանի մշակման ուղեցույցը և պլանի օրինակելի ձևը հաստատելու մասին» Ներքին գործերի և Տարածքային կառավարման և ենթակառուցվածքների նախարարների համատեղ հրամանի նախագծի փաթեթում ներառելու նպատակով։ Մասնավորապես, հաշվի են առնվել «Նվազագույն համալիր սկզբնական ծառայություններ» ուղեցույցի և «Մարդու վերարտադրողական առողջության և վերարտադրողական իրավունքների մասին» ՀՀ օրենքի համապատասխան դրույթները։ Շահագրգիռ գերատեսչությունների կարծիքներն ամփոփելուց հետո Համատեղ հրամանի նախագծի փաթեթն առաջիկայում կհաստատվի։  |
|  |  | **Միջոցառում 1.3.1.** «Հետաղետային կարիքների գնահատման և վերականգնման հայեցակարգը հաստատելու մասին» ՀՀ կառավարության որոշման նախագծի ընդունում | «Հետաղետային կարիքների գնահատման և վերականգնման հաստատված հայեցակարգ | 2025 թվականի մարտի 2-րդ տասնօրյակ | **Կատարումն ընթացքի մեջ է**ՀՀ Լոռու և Տավուշի մարզերում 2024 թվականի մայիսի 25-26-ը տեղացած հորդառատ անձրևներով պայմանավորված հեղեղումների պատճառով առաջացած արտակարգ իրավիճակի հետևանքով ՆԳՆ համակարգմամբ, ինչպես նաև ՄԱԿ, ԵՄ և այլ միջազգային գործընկերների, շահագրգիռ գերատեսչությունների ներկայացուցիչների մասնակցությամբ՝ իրականացվել է վնասների և կորուստների գնահատում՝ միջազգայնորեն ընդունված «Հետաղետային կարիքների գնահատում» մեթոդաբանության (PDNA) հիմքով։ Միաժամանակ մշակվել է հետաղետային վերականգման գործողությունների ներառական ծրագիր։Հաշվի առնելով վերոնշյալը՝ «Հետաղետային կարիքների գնահատման և վերականգնման հայեցակարգը հաստատելու մասին» ՀՀ կառավարության որոշման նախագիծը լրամշակվում է, որն առաջիկայում կներկայացվի շահագրգիռ գերատեսչությունների կարծիքին։ |
|  |  | **Միջոցառում 1.3.2.** «Հետաղետային կարիքների գնահատման ուղեցույցը հաստատելու մասին» ՀՀ կառավարության որոշման նախագծի ընդունում | «Հետաղետային կարիքների գնահատման տեղայնացված ուղեցույցի առկայություն | 2025 թվականի մարտի 2-րդ տասնօրյակ | **Կատարումն ընթացքի մեջ է**Հաշվի առնելով, որ ՀՀ Լոռու և Տավուշի մարզերում 2024 թվականի մայիսի 25-26-ը տեղացած հորդառատ անձրևներով պայմանավորված հեղեղումների պատճառով առաջացած արտակարգ իրավիճակի հետևանքով ՆԳՆ համակարգմամբ, ինչպես նաև ՄԱԿ, ԵՄ և այլ միջազգային գործընկերների, շահագրգիռ գերատեսչությունների ներկայացուցիչների մասնակցությամբ՝ իրականացվել է վնասների և կորուստների գնահատում՝ միջազգայնորեն ընդունված «Հետաղետային կարիքների գնահատում» մեթոդաբանության (PDNA) հիմքով՝ «Հետաղետային կարիքների գնահատման ուղեցույցը հաստատելու մասին» ՀՀ կառավարության որոշման նախագիծը լրամշակվում է, որն առաջիկայում կներկայացվի շահագրգիռ գերատեսչությունների կարծիքին։ |
|  |  | **Միջոցառում 1.4.1.** Քաղաքաշինության ոլորտում ուսումնասիրությունների իրականացում, առաջարկություն-ների փաթեթի մշակում և ներկայացում Քաղաքաշինության կոմիտե՝ (ԱՌԿ բաղադրիչները ներառելով շենքերի, շինությունների և ենթակառուցվածքների նախագծման, կառուցման, շահագործման և սպասարկման գործընթացներում` ըստ որակական չափանիշների և կիրառական նշանակության (հատուկ ուշադրություն դարձնելով խոցելի խմբերին))՝ անհրաժեշտության դեպքում՝ քաղաքաշինության ոլորտի նորմատիվ իրավական ակտերում համապատասխան փոփոխություններ կատարելով | Քաղաքաշինության ոլորտի նորմատիվ իրավական ակտերում ԱՌԿ պահանջների առկայություն (ԱՌԿ բաղադրիչը կազմված է երկու տարրերից՝ 1. իրականացվող նախագծերում և շինարարական գործընթացում հաշվի առնել առկա վտանգավոր երևույթների հնարավոր ազդեցությունը և 2. դիտարկել այդ նախագծերի և շինարարական գործընթացի հնարավոր ազդեցությունը և ռիսկերը շրջակա միջավայրի, ենթակառուցվածքների և կառույցների վրա) | 2026 թվականի մարտի 3-րդ տասնօրյակ | **Կատարումն ընթացքի մեջ է**ՆԳՆ նախաձեռնությամբ կազմակերպվել է հանդիպում-քննարկում Պաշտպանության նախարարության, Առողջապահության նախարարության և Քաղաքաշինության կոմիտեի ներկայացուցիչների հետ՝ առկա բազմաբնակարան բնակելի շենքերի նկուղներին (պարզագույն թաքստոցներին) ներկայացվող պահանջների վերաբերյալ: Քննարկման արդյունքներով Քաղաքաշինության կոմիտեի կողմից մշակվել և շրջանառության մեջ է դրվել Քաղաքացիական պաշտպանության ինժեներատեխնիկական միջոցառումներ ՀՀ շինարարական նորմերի նախագիծը:Ապաստարանների մասով ներկայումս կիրառվում են Քաղաքաշինության կոմիտեի նախագահի 2022թ. ապրիլի 4-ի ՀՀՇՆ 31-03.02-2022 «ՀՀ քաղաքացիական պաշտպանության պաշտպանական կառույցներ» շինարարական նորմերը հաստատելու մասին» N 06-Ն հրամանով սահմանված կարգավորումները:Ներկայումս, շենքերի նախագծման ժամանակ նախատեսվում են երկակի գործառնական նշանակության նկուղներ, որոնք անհրաժեշտության դեպքում կարող են ծառայել որպես պարզագույն թաքստոցներ:Միաժամանակ գրություններ են ուղարկվել համապատասխան գերատեսչություններին՝ կառավարման պահեստային կետերի առկա վիճակի վերաբերյալ տեղեկատվություն ստանալու նպատակով։ |
|  |  | **Միջոցառում 1.4.2.** Բնակչության պաշտպանության նպատակով ապաստարանների և պարզագույն թաքստոցների առկա նորմերի ուսումնասիրում և առաջարկություն-ների փաթեթի մշակում՝ հաշվի առնելով պաշտպանական կառույցների նպատակային օգտագործման կարիքները և ներառելով ԱՌԿ պահանջները նախագծման, կառուցման, շահագործման և սպասարկման գործընթացներում` ըստ որակական չափանիշների և կիրառական նշանակության (հատուկ ուշադրություն դարձնելով խոցելի խմբերին) | Քաղաքաշինության ոլորտի նորմատիվ իրավական ակտերում ԱՌԿ պահանջների առկայություն | 2024 թվականիսեպտեմբեր | **Կատարված է**Բնակչության պաշտպանության նպատակով ապաստարանների և պարզագույն թաքստոցների առկա նորմերի ուսումնասիրման արդյունքներով Քաղաքաշինության կոմիտեի կողմից ՀՀՇՆ 31-03.02-2022 շինարարական նորմերում կատարվել են համապատասխան լրացումներ և փոփոխություններ՝ բնակավայրերում տեղակայված բնակելի, հասարակական և արտադրական նշանակության շենքերի ու շինությունների նկուղային և որմնախարսխային հարկաբաժինները երկակի նշանակությամբ խաղաղ պայմաններում նպատակային օգտագործելու նպատակով։ Մասնավորապես սահմանվել է դրանք՝ որպես հասարակական, այդ թվում՝ մարզական և կրթական նշանակության տարածքներ, շահագործելու պահանջ:Բացի այդ, Քաղաքաշինության կոմիտեի նախաձեռնությամբ նմանատիպ լրացում և փոփոխություն է կատարվել նաև ՀՀ կառավարության 2000 թվականի սեպտեմբերի 28-ի «Բնակչության պատսպարման կարգը հաստատելու մասին» N 592 որոշման մեջ:  |
|  |  | **Միջոցառում 1.5.1.** «Տեղական մակարդակում ռիսկի կառավարման (այսուհետ՝ ՏՄՌԿ) կիրառական ուղեցույցը հաստատելու մասին» ՀՀ կառավարության որոշման նախագծի ընդունում | Կլիմայի փոփոխության հարմարվողականության և կենսաբանական վտանգներին դիմակայելու համապատասխան գործիքակազմով լրամշակված «Տեղական մակարդակում ռիսկի կառավարման» կիրառական ուղեցույցի առկայություն | 2024 թվականի օգոստոսի 3-րդ տասնօրյակ | **Կատարված է մասնակի**ՆԳՆ կողմից մշակվել է «Տեղական մակարդակումռիսկի կառավարման (ՏՄՌԿ) կիրառական ուղեցույցը հաստատելու մասին» Կառավարության որոշման նախագիծը, որը սահմանված կարգով 2024 թվականի հուլիսի 15-ին ներկայացվել է ՀՀ վարչապետի աշխատակազմ։ Վարչապետի աշխատակազմի կողմից ստացվել է եզրակացություն առ այն, որ Աղետների ռիսկի կառավարման և բնակչության պաշտպանության ոլորտը կարգավորող գործող օրենքում («Արտակարգ իրավիճակներում բնակչութան պաշտպանության մասին» ՀՀ օրենք) Կառավարությանը վերապահված չէ տեղական մակարդակում ռիսկի կառավարման կիրառական ուղեցույց հաստատելու վերաբերյալ լիազորող նորմ։ Լիազորող նորմ նախատեսվելու է «Աղետների ռիսկի կառավարման և բնակչության պաշտպանության մասին» նոր օրենքի նախագծում, որն առաջիկայում կներկայացվի Վարչապետի աշխատակազմի կարծիքին։  |
|  |  | **Միջոցառում 1.5.2.** Համայնքների գնահատում լրամշակված ՏՄՌԿ ուղեցույցի կիրառմամբ | ՀՀ առնվազն 384 բնակավայրերի գնահատում ՏՄՌԿ գործիքակազմով և առաջարկությունների ներառում զարգացման ծրագրերում | 2024 թվականի օգոստոսի 3-րդ տասնօրյակ  | **Կատարված է մասնակի**2023-2024 թվականների ընթացքում ՆԳՆ-ն, ՏԿԵՆ-ը, ՄԱԶԾ-ն, ՅՈՒՆԻՍԵՖ-ը և «Աղետների ռիսկի նվազեցման ազգային պլատֆորմ» հիմնադրամը համատեղ իրականացրել են հետևյալ 19 խոշորացված համայնքների (Մասիս, Ապարան, Տաթև, Սիսիան, Եղեգնաձոր, Ջերմուկ, Արենի, Ճամբարակ, Ամասիա, Ախուրյան, Արթիկ, Դիլիջան, Բերդ, Նոյեմբերյան, Ֆիոլետովո, Լերմոնտովո, Վանաձոր, Ալավերդի և Թումանյան), ընդհանուր՝ 382 բնակավայրի գնահատում ՏՄՌԿ ուղեցույցի կիրառմամբ՝ ներառելով նաև կլիմայական ռիսկերը։ Աղետների ռիսկի բացահայտման և գնահատման գործընթացներից հետո լրամշակվել են համայքների ԱՌԿ պլաններում աղետների ռիսկի նվազեցմանն ուղղված միջոցառումները։ |
|  |  | **Միջոցառում 1.6.1.** ԱՌԿ պլանների վերանայում և ներդնում՝ ա) Վտանգների, խոցելիության, կարողությունների բացահայտման, աղետների ռիսկի նվազեցման և արտակարգ իրավիճակներին արձագանքման միջոցառումների պլանավորման ուղղությամբ մեթոդական հիմքերի ստեղծում, բ) Ռեսուրսների և կենսական նշանակության պահուստների ձևավորման, հաշվառման, տեղաբաշխման, պահպանման, նպատակային օգտագործման մեխանիզմների վերանայում և արդիականացում | ՀՀ համայնքների 30% -ի և դպրոցների 50% -ի մոտ ԱՌԿ հաստատված և կիրառվող գործուն պլանների առկայություն, որը ներառում է կենսաբանական վտանգներով պայմանավորված արտակարգ իրավիճակներից պաշտպանվածության բաղադրիչ | 2025թ․ փետրվարի 2-րդ տասնօրյակ | **Կատարումն ընթացքի մեջ է**ՆԳՆ կողմից լրամշակվել են ԱՌԿ պլանների օրինակելի ձևերը, դրանցում ներառելով վտանգների, խոցելիության, կարողությունների բացահայտման, աղետների ռիսկի նվազեցման և արտակարգ իրավիճակներին արձագանքման միջոցառումների պլանավորման բարելավմանն ուղղված բաղադրիչներ։ Միաժամանակ, ռեսուրսների և կենսական նշանակության պահուստների ձևավորման, հաշվառման, տեղաբաշխման, պահպանման, նպատակային օգտագործման մեխանիզմների վերանայման և արդիականացման հարցերը ներառվել են համայնքների ԱՌԿ պլանների օրինակելի ձևերում՝ կազմակերպությունների հետ համապատասխան պայմանագրեր կնքելու տեսքով։ Մշակվել է այդ պայմանագրերի օրինակելի ձևը։ Նախատեսվում է, որ առաջիկայում նշված պլանները կհաստատվեն Ներքին գործերի նախարարի հրամանով (համայնքների ԱՌԿ պլանի օրինակելի ձևը՝ ՏԿԵ նախարարի հետ համատեղ հրամանով)։ |
|  |  | **Միջոցառում 1.6.2.** ԱՌԿպլանների կիրարկման ուղղությամբ մշտադիտարկման իրականացում և համապատասխան փոփոխությունների իրականացում պլանների արդիականացման նպատակով | Յուրաքանչյուր տարի ԱՌԿ պլանների կիրարկման ուղղությամբ մշտադիտարկման իրականացում ընդհանուր առմամբ՝ համայնքներ՝30, ուսումնական հաստատություններ՝50, նախադպրոցական ուսումնական հաստատություններ՝ 50, հիվանդանոցներ՝ 20 | 2023-2026թթ․շարունակական | **Կատարված է մասնակի**Նախորդ միջոցառման (Ռազմավարության 1․6․1․ միջոցառում) շրջանակներում ՆԳՆ-ի կողմից լրամշակվում են ԱՌԿ պլանի և համայնքների ԱՌԿ պլանի օրինակելի ձևերը։ Առաջիկայում նշված պլանների Ներքին գործերի նախարարի հրամանով (համայնքների ԱՌԿ պլանի օրինակելի ձևը՝ ՏԿԵ նախարարի հետ համատեղ հրամանով) հաստատումից հետո կմեկնարկվեն մշտադիտարկման աշխատանքները։ |
|  |  | **Միջոցառում 1.7.1.** Զբոսաշրջության ոլորտի ռազմավարություններում և ծրագրերում ԱՌԿ միջոցառումների ներառման և անվտանգ տուրիզմի ապահովման առաջարկությունների փաթեթի մշակում և ներկայացում էկոնոմիկայի նախարարություն՝ անհրաժեշտության դեպքում զբոսաշրջության ոլորտի նորմատիվ իրավական ակտերում համապատասխան փոփոխություններ կատարելով | ԱՌԿ միջոցառումների և անվտանգ տուրիզմի ապահովման խափորոշիչների և ուղեցույցների մշակված փաթեթի առկայություն, որը կնպաստի անվտանգ տուրիզմի ապահովման համակարգի ձևավորմանը՝ մասնավորապես պատմամշակութային և բնական հուշարձանների պահպանման ուղղությամբ | 2024թ․հունիսի3-րդ տասնօրյակ | **Կատարված է**Միջոցառման իրականացման ուղղությամբ հանդիպում-քննարկումներ են տեղի ունեցել Էկոնոմիկայի նախարարության զբոսաշրջության կոմիտեի հետ։ Քննարկումների արդյունքներով ՆԳՆ կողմից մշակվել և Էկոնոմիկայի նախարարություն է ներկայացվել զբոսաշրջության ոլորտի ռազմավարություններում և ծրագրերում ԱՌԿ միջոցառումների ներառման և անվտանգ տուրիզմի ապահովման առաջարկությունների փաթեթը, որի հաշվառմամբմշակվել են «Հայաստանի Հանրապետության զբոսաշրջության զարգացման 2024-2028 թվականների ռազմավարությունը և ռազմավարության կատարումն ապահովող գործողությունների ծրագիրը հաստատելու մասին» ՀՀ կառավարության որոշման նախագիծը, ինչպես նաև«Զբոսաշրջության մասին» ՀՀ օրենքով նախատեսված մի շարք ենթաօրենսդրական նորմատիվ իրավական ակտեր, որոնցում ևս կներառվեն չափանիշներ և պահանջներ՝ ուղղված անվտանգ զբոսաշրջության ապահովմանը։ |
|  |  | **Միջոցառում 1.8.1.** «Արդյունաբերական վթարների հետևանքով առաջացած բնապահպանական աղետների արագ գնահատման կարգը հաստատելու մասին» ՀՀ կառավարության որոշման նախագծի մշակում | Արդյունաբերական վթարների հետևանքով առաջացած բնապահպանական աղետների արագ գնահատման հաստատված կարգի առկայություն | 2026թ․ հունվարի3-րդ տասնօրյակ | **Կատարումն ընթացքի մեջ է**Միջոցառման կատարման նպատակով ուսումնասիրվել է միջազգային փորձը, մասնավորապես՝ «Բնապահպանական արագ գնահատման գործիք» (FEAT) մեթոդաբանությունը։ Վերոնշյալ մեթոդաբանության հիմքի վրա ՆԳՆ կողմից մշակման փուլում է գտնվում «Արդյունաբերական վթարների հետևանքով առաջացած բնապահպանական աղետների արագ գնահատման կարգը հաստատելու մասին» ՀՀ կառավարության որոշման նախագիծը։ |
|  |  | **Միջոցառում 1.9.1.** «Սողանքային ռիսկի կառավարման պլանը հաստատելու մասին» ՀՀ կառավարության որոշման նախագծի մշակում | ՀՀ կառավարության կողմից հաստատված «Սողանքային ռիսկի կառավարման պլանի» առկայություն | «Աղետների ռիսկի կառավարման և բնակչության պաշտպանության մասին» ՀՀ օրենքի ընդունումից հետո մեկ տարվա ընթացքում | **Կատարումն ընթացքի մեջ է**Իրականացվել են 2014թ․-ի «Սողանքային ռիսկի կառավարման պլան»-ի ուսումնասիրման աշխատանքներ՝ առկա խնդիրները և բացերը վերհանելու նպատակով։Ներկայումս մշակման փուլում է գտնվում «Սողանքային ռիսկի կառավարման պլանը հաստատելու մասին» ՀՀ կառավարության որոշման նախագիծը, որը կներկայացվի հաստատման «Աղետների ռիսկի կառավարման և բնակչության պաշտպանության մասին» ՀՀ օրենքի ընդունումից հետո։ |
|  |  | **Միջոցառում 1.10.1.** Կրթականհաստատությունների սեյսմիկ ռիսկիգնահատում | Տարեկան 12 կրթական հաստատությունների սեյսմիկ ռիսկի գնահատում | 2025-2026 թվականներ (շարունակական) | **Կատարումն ընթացքի մեջ է**Միջոցառման իրականացման ուղղությամբ աշխատանքները կմեկնարկեն 2025 թվականից։ |
|  |  | **Միջոցառում 1.10.2.** Նախադպրոցական ուսումնական հաստատությունների, երեխաների, տարեցների ու հաշմանդամություն ունեցող անձանց խնամքի և պաշտպանության, առողջապահական հաստատությունների շենքերի սեյսմիկ խոցելիության գնահատում | Տարեկան 6 մանկապարտեզ, 2 տարեցների և հաշմանդամություն ունեցող անձանց խնամքի և պաշտպանության շենքերի, 4 առողջապահական հաստատությունների և ցերեկային խնամք ու դաստիարակություն իրականացնող կազմակերպությունների շենքերի սեյսմիկ խոցելիության գնահատում | 2025-2026 թվականներ (շարունակական)  |
|  |  | **Միջոցառում 1.10.3.** Սեյսմիկ խոցելիության գնահատման արդյունքներով խոցելիության նվազեցման միջոցառումների իրականացում | Գնահատված հաստատությունների սեյսմիկ խոցելիության նվազեցում առնվազն 20%-ով  | 2025-2026 թվականներ (շարունակական)  |
|  |  | **Միջոցառում 2.1.1.** «ԱՌԿ ոլորտում տիեզերահեն տեղեկատվության օգտագործման նպատակով գործիքակազմի ձևավորմանն ուղղված հայեցակարգը հաստատելու մասին» ՀՀ կառավարության որոշման նախագծի ընդունում | ԱՌԿ ոլորտում տիեզերահեն տեղեկատվության օգտագործման նպատակով գործիքակազմի ձևավորման վերաբերյալ մշակված հայեցակարգի հաստատման Կառավարության որոշում | 2024թ․ հուլիսի 3-րդ տասնօրյակ | **Կատարված է մասնակի**Միջոցառման իրականացման ուղղությամբ հանդիպում-քննարկումներ են տեղի ունեցել Բարձր տեխնոլոգիական արդյունաբերության նախարարության և «Գեոկոսմոս» ՓԲԸ-ի ներկայացուցիչների հետ։ ԱՌԿ ոլորտում տիեզերահեն տեղեկատվության օգտագործման նպատակով գործիքակազմի ձևավորման վերաբերյալ իրականացվել են հարցումներ փորձագիտական միջազգային խմբի անդամներին։ Միաժամանակ, տիեզերական և խոշոր աղետների միջազգային խարտիայի (The International Charter Space and Major Disasters) շրջանակներում, որին ՀՀ-ն անդամակցում է 2022թ-ից, ուղարկվել է խարտիայի ակտիվացման հայտ։ Հայտի ներկայացման արդյունքում տրամադրվել են բարձր լուծաչափի տիեզերական պատկերներ՝ համապատասխան վերլուծական աշխատանքներ իրականացնելու համար, այդ թվում՝ Լոռու և Տավուշի մարզերում տեղի ունեցած ջրհեղեղի հետևանքների գնահատման, առկա ռիսկերի բացահայտման և վերլուծության նպատակով։Ներկայացվել է հայտ, որի համաձայն՝ ԵՄ բնակչության պաշտպանության մեխանիզմի ակտիվացման (UCPM) շրջանակներում «Կոպեռնիկուս» համակարգի միջոցով ստացվել և վերլուծության են ենթարկվել արբանյակային բարձր լուծաչափի պատկերների հիման վրա պատրաստված քարտեզներ։Հաշվի առնելով վերոնշյալը՝ «ԱՌԿ ոլորտում տիեզերահեն տեղեկատվության օգտագործման նպատակով գործիքակազմի ձևավորմանն ուղղված հայեցակարգը հաստատելու մասին» ՀՀ կառավարության որոշման նախագիծը մշակման փուլում է։ |
|  |  | **Միջոցառում 2.2.1** Տավուշի, Գեղարքունիքի, Կոտայքի և Սյունիքի մարզերում հիդրոօդերևութաբանական ավտոմատացված կայանների տեղադրում | Տավուշի, Գեղարքունիքի, Կոտայքի և Սյունիքի մարզերում տեղադրված կամ վերազինված հիդրոօդերևութաբանական ավտոմատացված 15 կայանների առկայություն  | 2026 թվականի դեկտեմբերի 2-րդ տասնօրյակ  | **Կատարումն ընթացքի մեջ է**Շրջակա միջավայրի նախարարությունը Ճապոնիայի կառավարության կողմից ֆինանսավորվող ՄԱԶԾ «Աջակցություն Հայաստանում կլիմայական ռիսկերի դիմակայունությանն ուղղված ազգային ներդրումներին» ծրագրի շրջանակներում ձեռք է բերել «Միկրոստեպ-Միս» ընկերության 11 ավտոմատ օդերևութաբանական կայան, որոնք տեղադրվել են Տավուշի, Սյունիքի և Գեղարքունիքի մարզերում, որոնցից երկու կայաններում տեղադրվել են նաև ջրի մակերևույթից գոլորշացման դիտարկման տվիչներ։ ՀՀ կառավարության 2022 թվականի դեկտեմբերի 29-ի №2111-Ն որոշման հավելված 10-ի 1016 ծրագրի, 32003 միջոցառման շրջանակներում տրամադրած 200 մլն․ դրամ աջակցությամբ ձեռք են բերվել նաև 9 ավտոմատ օդերևութաբանական կայաններ, որոնցից 6-ը տեղադրվելու են Տավուշի, Կոտայքի և Գեղարքունիքի մարզերում և միացվելու են տվյալների առցանց ստացման և վիզուալիզացման միասնական համակարգին։  |
|  |  | **Միջոցառում 2.2.2.** Եղանակային կանխատեսումների մշտադիտարկման և վաղ ազդարարման միասնական տեղեկատվական համակարգի ստեղծում | Եղանակային կանխատեսումների մշտադիտարկման և տեղեկատվության տրամադրման (վաղ ազդարարման) արդյունավետության բարձրացում 60%-ով | 2026 թվականի դեկտեմբերի 2-րդ տասնօրյակ  | **Կատարումն ընթացքի մեջ է**Շրջակա միջավայրի նախարարության կողմից Ճապոնիայի կառավարության կողմից ֆինանսավորվող ՄԱԶԾ «Աջակցություն Հայաստանում կլիմայական ռիսկերի դիմակայունությանն ուղղված ազգային ներդրումներին» ծրագրի շրջանակներում ստեղծվել է տեղեկատվության կառավարման, եղանակային կանխատեսումների մշտադիտարկման և վաղ ազդարարման միասնական տեղեկատվական համակարգ։ Շրջակա միջավայրի նախարարությունը, Բնապահպանական ծրագրերի իրականացման գրասենյակ ՊՀ-ի միջոցով, «Կանաչ կլիմա» հիմնդրամի ֆինանսավորմանն է ներկայացրել Կլիմայի փոփոխությամբ պայմանավորված բնական աղետների հանդեպ հարմարվողականության բարձրացում՝ մշտադիտարկման և վաղ նախազգուշացման համակարգի հզորացման միջոցով» ծրագրային հայեցակարգը։2023թ. դեկտեմբեր ամսին, հանրային ներդրումային կոմիտեի հինգերորդ նիստում ընդունված որոշմամբ, հաստատվել է «Վտանգավոր հիդրոօդերևութաբանական երևույթների կանխատեսման և վաղօրոք նախազգուշացման համակարգի հիմնում» ծրագրի տեխնիկատնտեսական ուսումնասիրությունը և հանձնարարվել է այն ներառել հանրային ներդրումային ծրագրերի առաջնահերթությունների ցանկում՝ ապահովելով ծրագրի իրականացման համար ֆինանսական միջոցների ստացման գործընթացը։Հիմք ընդունելով վերոգրյալը, ՀՀ 2025-2027 թվականների միջնաժամկետ ծախսային ծրագրի (ՄԺԾԾ) գծով շրջակա միջավայրի նախարարության ծրագրային ֆինանսավորման (Նոր նախաձեռնություններ) ամփոփ հայտը ձևավորելու նպատակով, ծրագիրը, որպես նոր նախաձեռնություն, ներառվել է «Հիդրօդերևութաբանության և մոնիթորինգի կենտրոն» ՊՈԱԿ-ի ՀՀ 2025-2027թթ. ՄԺԾԾ հայտում, որի իրականացման նպատակով ՀՀ Կառավարության 2024 թվականի 1064-Ն որոշմամբ, հատկացումներ են նախատեսվել 1299176,0 հազ.դրամի չափով 2026 թվականի, 1399847,4 հազ.դրամի չափով՝ 2027թվականի բյուջետային տարիների համար։  |
|  |  | **Միջոցառում 2.3.1.** Սյունիքի, Տավուշի և Գեղարքունիքի մարզերում սելավատարերի անձնագրավորում, սելավային վտանգի ինդեքսի մշակում և սելավային ռիսկերի մոդելավորում՝ աշխարհագրական տեղեկատվական համակարգ հենքի վրա | Սյունիքի, Տավուշի և Գեղարքունիքի մարզերում սելավատարերի մշակված անձնագրեր, ինդեքսներ և աշխարհագրական տեղեկատվական համակարգ հենքի վրա պատրաստված սելավային ռիսկերի մոդելների առկայություն Սելավային ռիսկերի նվազեցում Սյունիքի, Տավուշի և Գեղարքունիքի մարզերում առնվազն 15%-ով  | 2025 թվականի մարտի 3-րդ տասնօրյակ  | **Կատարումն ընթացքի մեջ է**ՆԳՆ, ՏԿԵՆ և ՄԱԶԾ համագործակցությամբ աշխարհատեղեկատվական համակարգ (GIS) հենքի վրա Սյունիքի, Տավուշի և Գեղարքունիքի մարզերի համար մշակվել է աղետների ռիսկի ինդեքսավորման համակարգ՝ որպես փորձնական մոդել։ Այն իր մեջ ներառում է երկրաշարժի, սողանքի, սելավի և քարաթափման վտանգների ռիսկի ինդեքսը։ Համակարգը հնարավորություն է ընձեռում աջակցել համայնքի զարգացմանն ուղղված գործընթացների իրականացմանը՝ ելնելով առկա ռիսկի ազդեցությունից, ինչպես նաև կատարել վտանգների, խոցելիության, կարողությունների, համայնքի սոցիալ տնտեսական կյանքի վրա աղետների հնարավոր ազդեցության գնահատում՝ համադրելով առկա բազմաշերտ տեղեկատվությունը։  |
|  |  | **Միջոցառում 2.3.2.** Սելավային ռիսկի մոդելավորման՝ ներառյալ ջրամբարի պատվարի փլուզման դեպքում, ուսումնական մոդուլի տեղայնացում համաշխարհային լավագույն փորձի հիման վրա | Սելավային ռիսկի մոդելավորման՝ ներառյալ ջրամբարի պատվարի փլուզման դեպքում, առկա ուսումնական մոդուլ՝ ինտեգրված մասնագիտական կարողության զարգացման գործընթացներում  | 2026 թվականիմարտի3-րդտասնօրյակ | **Կատարումն ընթացքի մեջ է**Ճապոնիայի կառավարության ֆինանսավորմամբ 2025 թվականի մարտից ՄԱԶԾ իրականացմամբ մեկնարկվելու է նոր ծրագիր, որն ուղղված կլինի ջրամբարների պատվարի փլուզման դեպքում սելավային ռիսկերի մոդելավորման և ազդակիր համայնքների ԱՌԿ պլանների վերանայման գործընթացներն արդյունավետ կազմակերպելուն՝ Ճապոնիայի փորձի հաշվառմամբ։ Արդյունքների ամփոփմամբ հետագայում ձեռքբերված փորձը հիմք կհանդիսանա ՆԳՆ կրթահամալիրի կողմից մշակվելիք կրթական ծրագրերում։  |
|  |  | **Միջոցառում 2.4.1.** Երևանքաղաքի սեյսմիկ ռիսկի (և այլ ռիսկերի) մոդելավորման վերանայում, մասնավորապես հնարավոր երկրաշարժի ծագման և տարածման, սցենարային և կասկադային հետևանքների գնահատում և արդյունքներով պայմանավորված համապատասխան միջոցառումների պլանավորում | Երևան քաղաքի սեյսմիկ ռիսկի վերանայված մոդելի առկայություն Երևան քաղաքում սեյսմիկ ռիսկի նվազեցում առնվազն 15%-ով  | 2026 թվականի դեկտեմբերի 2-րդ տասնօրյակ  | **Կատարումն ընթացքի մեջ է**Երևան քաղաքի համար իրականացվել է սեյսմիկ ռիսկի (և այլ ռիսկերի) մոդելավորման վերանայում, մասնավորապես հնարավոր երկրաշարժի ծագման և տարածման, սցենարային և կասկադային հետևանքների գնահատում և արդյունքներով պայմանավորված համապատասխան միջոցառումների պլանավարմանն ուղղված ծրագրային հայեցակարգի մշակումը, որն իր մեջ ներառում է նաև համապատասխան ֆինանսական միջոցների հաշվարկը։ Ներկայումս աշխատանքներ են տարվում ֆինանսական միջոցներ ներգրավելու ուղղությամբ։ |
|  |  | **Միջոցառում 2.4.2.** Ագարակ և Մեղրի քաղաքային բնակավայրերի սեյսմիկ ռիսկի (և այլ ռիսկերի) գնահատում (մասնավորապես հնարավոր երկրաշարժի ծագման և տարածման, սցենարային և կասկադային հետևանքների գնահատում) և արդյունքներով պայմանավորված համապատասխան միջոցառումների պլանավորում | Ագարակ և Մեղրի քաղաքային բնակավայրերի սեյսմիկ ռիսկի գնահատված մոդելների առկայություն Ագարակ և Մեղրի քաղաքային բնակավայրերի սեյսմիկ ռիսկի նվազեցում առնվազն 30%-ով  | 2026 թվականի մարտի 1-ին տասնօրյակ | **Կատարված է**ՆԳՆ-ն համագործակցելով ՄԱԶԾ-ի, ԳԱԱ երկրաբանական գիտությունների ինստիտուտի և «Գեոռիսկ» գիտահետազոտական ընկերություն ՓԲԸ-ի հետ իրականացրել է Մեղրի և Ագարակ քաղաքային բնակավայրերի սեյսմիկ ռիսկի մոդելավորում (մանրամասն ներկայացնելով վատթարագույն սցենարները երկրաշարժի դեպքում)՝ Ճապոնիայի կառավարության կողմից ֆինանսավորվող «Աջակցություն Հայաստանում կլիմայական ռիսկերի դիմակայունությանն ուղղված ազգային ներդրումներին» ծրագրի շրջանակներում։ Մոդելավորումը հնարավորություն է տալիս բացահայտել բնակավայրի առավել խոցելի տարածքները, շենքերն ու շինությունները, ինչպես նաև հնարավոր կորուստները բնակչության շրջանում՝ գիշերային և ցերեկային ժամերի համար։ Այն փաստացի իր մեջ ներառում է սեյսմիկ միկրոշրջայնացման գործընթացը՝ 200-200մ շառավղով։ Այս մոդելները հնարավորություն են տալիս համայնքի ղեկավարությանն իրականացնել արդյունավետ քաղաքաշինական գործընթացներ և ապահովել զարգացում՝ աղետների ռիսկի գիտակցմամբ, ինչպես նաև մշակել կամ լրամշակել աղետների ռիսկի կառավարման պլանները։ |
|  |  | **Միջոցառում 2.4.3.** Վանաձոր քաղաքային բնակավայրի սեյսմիկ ռիսկի (և այլ ռիսկերի) գնահատում (մասնավորապես հնարավոր երկրաշարժի ծագման և տարածման, սցենարային և կասկադային հետևանքների գնահատում) և արդյունքներով պայմանավորված համապատասխան միջոցառումների պլանավորում | Վանաձոր քաղաքի սեյսմիկ ռիսկի գնահատված մոդելների առկայություն Վանաձոր քաղաքի սեյսմիկ ռիսկի նվազեցում առնվազն 30%-ով  | 2026 թվականիդեկտեմբերի2-րդտասնօրյակ | **Կատարումն ընթացքի մեջ է**Վանաձոր քաղաքի համար իրականացվել է սեյսմիկ ռիսկի (և այլ ռիսկերի) մոդելավորման վերանայում, մասնավորապես հնարավոր երկրաշարժի ծագման և տարածման, սցենարային և կասկադային հետևանքների գնահատում և արդյունքներով պայմանավորված համապատասխան միջոցառումների պլանավարմանն ուղղված ծրագրային հայեցակարգի մշակումը, որն իր մեջ ներառում է նաև համապատասխան ֆինանսական միջոցների հաշվարկը։ Ներկայումս աշխատանքներ են տարվում ֆինանսական միջոցներ ներգրավելու ուղղությամբ։ |
|  |  | **Միջոցառում 2.5.1.** «Աղետներից առաջացած կորուստների և վնասների տվյալների շտեմարան» (ՄԱԿ-ի Աղետների ռիսկի նվազեցման գրասենյակի կողմից մշակված գործիքակազմ (DesInventar)) գործիքակազմի տեղայնացում և ներդնում | Աղետներից առաջացած կորուստների և վնասների տվյալների կառավարման տեղայնացված և գործուն շտեմարանի առկայություն | 2025 թվականի նոյեմբերի 3-րդ տասնօրյակ | **Կատարումն ընթացքի մեջ է**ՆԳՆ կողմից նախաձեռնվել են քննարկումներ ՄԱԿ-ի ԱՌՆ գրասենյակի Բրյուսելի գրասենյակի փորձագետների հետ, որոնց շրջանակներում պայմանավորվածություն է ձեռքբերվել DesInventar-ի տեղայնացման ուղղությամբ։ DesInventar-ի արդյունավետ ներդրման համար անհրաժեշտ է ՀՀ-ում ձևավորել աղետներից վնասների և կորուստների գնահատման միասնական ձևաչափ։ |
|  |  | **Միջոցառում 2.5.2.** Աշխարհագրական տեղեկատվական համակարգի հենքի վրա ուրվագծային քարտեզների նախապատրաստում և մուտքագրում | Շտեմարանում մուտքագրված ևպարբերաբար թարմացվողքարտեզներ՝ ազգայինիցհամայնքային մակարդակներիհամարՀայաստանի աղետներիկորստի և վնասի վերաբերյալտվյալների առկայություն ՄԱԿի ԱՌՆ գրասենյակի կողմիցմշակված միջազգայինգործիքակազմում (DesInventar)  | 2025 թվականի նոյեմբերի 3-րդ տասնօրյակ  | **Կատարումն ընթացքի մեջ է**Միջոցառման իրականացման շրջանակներում 2024 թվականի մայիսի 29-ից 30-ը ԵՄ «Տարերային և տեխնածին աղետների կանխարգելում, պատրաստվածու-թյուն և արձագանքում արևելյան տարածքում» ծրագրի 3-րդ փուլի անտառային հրդեհների կանխարգելմանն ուղղված ամփոփիչ շտաբային վարժանքի շրջանակներում խաղարկվել է «Desinventar Sendai» համակարգի գործարկումը, ներկայացվել է գործիքակազմի կիրառմամբ աղետի վերաբերյալ տեղեկատվության մուտքագրման, այնուհետև՝ թարմացման ընթացակարգը։ |
|  |  | **Միջոցառում 2.5.3.** Ազգային գեոպորտալի թարմացում աղետներին վերաբերող տարածական տվյալների ներմուծմամբ (տարածական տեղեկատվությունը կարող է լինել ինչպես վեկտորային, այնպես էլ ռաստերային) | Միջոցառման կատարումը կնպաստի պետական կառավարման համակարգի մարմինների միջև տեղեկատվության փոխանակման արդյունավետության և բնակչության իրազեկվածության մակարդակի բարձրացմանը՝ աջակցելով տարածական տվյալներ տրամադրողների, հետազոտողների, որոշումներ կայացնողների և քաղաքացիների միջև արդյունավետ հաղորդակցմանն ու կառավարման իրականացմանը  | 2026 թվականի դեկտեմբերի 3-րդ տասնօրյակ  | **Կատարումն ընթացքի մեջ է**Կադաստրի կոմիտեի կողմից ստեղծված և վարվող «Ազգային գեոպորտալ»-ի լիիրավ շահառու դառնալու նպատակով՝ ՆԳՆ փրկարար ծառայության ճգնաժամային կառավարման ազգային կենտրոնում ստեղծվել է սերվեր՝ իր ծրագրային ապահովմամբ (պատրաստ միացման), որի ծրագրային ապահովումն ամբողջությամբ հարմարեցվել է աշխարհատեղեկատվական համակարգերով ստեղծված տեղեկատվության տրամադրման հասանելիությանը։Ներկայումս աշխատանքներ են իրականացվում «Ազգային գեոպորտալ»-ը ՆԳՆ փրկարար ծառայության ճգնաժամային կառավարման ազգային կենտրոնին հասանելի դարձնելու ուղղությամբ։  |
|  |  | **Միջոցառում 3.1.1.** «Հեռակառավարվող սարքերի շահագործում որոնողափրկարարական աշխատանքներում» մասնագիտության (կրթական ծրագրի) ներդնում և ուսուցման իրականացում | Ներդրված կրթական ծրագիր Տարեկան 30 շրջանավարտ  | 2023-2024 ուս.տարի(շարունակական) | **Կատարված է**ՆԳՆ «Ճգնաժամային կառավարման պետական ակադեմիա» ՊՈԱԿ-ում «Հեռակառավարվող սարքերի շահագործում որոնողափրկարարական աշխատանքներում» մասնագիտությունը 2022-2023թթ․ ուսումնական տարվա սեպտեմբեր ամսից ներդրված է 30 անվճար տեղով հիմնական ընդհանուր կրթության հիմքով 3 տարի տևողությամբ: Ընդունելությունն իրականացվել է նաև 2023-2024 և 2024-2025 ուսումնական տարիներին՝ 30 անվճար տեղով: Հիշյալ մասնագիտությամբ առաջին շրջանավարտումը կլինի 2024-2025 ուսումնական տարում:  |
|  |  | **Միջոցառում 3.1.2.** «Պաշտպանական կառույցների շահագործում» մասնագիտության (կրթական ծրագրի) ներդնում և ուսուցման իրականացում | Ներդրված կրթական ծրագիր | 2024-2025 ուս.տարի (շարունակական) | **Կատարված է**ՆԳՆ «Ճգնաժամային կառավարման պետական ակադեմիա» ՊՈԱԿ-ում «Պաշտպանական կառույցների շահագործում» մասնագիտությունը 2023-2024 ուս. տարվա սեպտեմբեր ամսից ներդրված է 10 անվճար տեղով հիմնական ընդհանուր կրթության հիմքով 3 տարի տևողությամբ: Ընդունելությունն իրականացվել է նաև 2024-2025 ուսումնական տարում՝ 10 անվճար տեղով: Հիշյալ մասնագիտությամբ առաջին շրջանավարտումը կլինի 2025-2026 ուսումնական տարում: |
|  |  | **Միջոցառում 3.1.3.** Հետազոտականփորձարարական աշխատանքների իրականացում՝ որոնողափրկարարական աշխատանքներում հեռակառավարվող սարքերի կիրառման ոլորտում | Տարեկան առնվազն մեկ հետազոտական-փորձարարական իրականացված աշխատանք | 2023-2026 թվականներ (շարունակական) | **Կատարված է**ՆԳՆ «Ճգնաժամային կառավարման պետական ակադեմիա» ՊՈԱԿ-ում որոնողափրկարարական աշխատանքներում հեռակառավարվող սարքերի կիրառման ոլորտում հետազոտականփորձարարական աշխատանքների իրականացման աշխատանքները կրում են շարունակական բնույթ: 2024 թվականի ընթացքում իրականացվել են հետևյալ հետազոտական-փորձարարական աշխատանքները․* Սևանա լճի ափամերձ գոտիներում անվտանգության վերաբերյալ իրազեկում,
* Տավուշի մարզի անտառաշատ գոտիներում հակահրդեհային կանոնների պահպանման նպատակով իրազեկում:
 |
|  |  | **Միջոցառում 3.1.4.** Հեռակառավարվող սարքերի օպերատորների վերապատրաստման դասընթացների իրականացում | Տարեկան 60 վերապատրաստված օպերատոր | 2023-2026 թվականներ (շարունակական)  | **Կատարված է մասնակի**ՆԳՆ «Ճգնաժամային կառավարման պետական ակադեմիա» ՊՈԱԿ-ում 2024 թվականի ընթացքում մշակվել են հեռակառավարվող սարքերի օպերատորների վերապատրաստման դասընթացների համապատասխան ծրագրեր, ուսումնառության ու մեթոդական այլ նյութեր և 2025 թվականից նախատեսվում է դասընթացների իրականացում: ՀՀ ՆԳՆ ՃԿՊԱ ՊՈԱԿ-ի լաբորատորիան հաջողությամբ տեղադրել և կարգաբերել է Real Flight ԱԹՍ սիմուլյատորը, որը կարևոր գործիք է ունկնդիրների վերապատրաստման վիրտուալ գործնական ուսուցման ապահովման համար՝ շուրջ 30 վերապատրաստված օպերատոր: |
|  |  | **Միջոցառում 3.2.1** Արտակարգ իրավիճակներում փրկարար կամավորական գործունեության կազմակերպման վերաբերյալ օրենսդրական շրջանակի մշակում և հաստատում | Փրկարար կամավորական գործունեության իրականացումը կանոնակարգող օրենսդրական շրջանակի առկայություն | 2026 թվականի մարտի 3-րդ տասնօրյակ | **Կատարումն ընթացքի մեջ է**ՄԱԶԾ «Դիմակայունություն բոլորի համար» ծրագրի շրջանակներում (Նորվեգիայի կառավարության կողմից ֆինանսավորմամբ) ՆԳՆ-ի հետ համագործակցությամբ՝ Մասիս խոշորացված համայնքում ձևավորվել է համայնքային փրկարար կամավորական ջոկատ։ Ծրագրի շրջանակներում մշակվել են արտակարգ իրավիճակներում փրկարար կամավորական գործունեության կազմակերպման վերաբերյալ անհրաժեշտ օրենսդրական պահանջները, ինչպես նաև նյութատեխնիկական կարիքները։Ջոկատին տրամադրվել է անհրաժեշտ գույք, տեխնիկա, մարտական հագուստ (լեռնափրկարարական, քաղաքային որոնողափրկարարական աշխատանքներ իրականացնելու համար): ՆԳՆ «Ճգնաժամային կառավարման պետական ակադեմիա» ՊՈԱԿ-ի կողմից իրականացվում է Մասիսի համայնքային փրկարար կամավորական ջոկատի անդամների եռամսյա դասընթաց, որի արդյունքներով մասնակիցները կստանան փրկարարի որակավորում, ինչը թույլ կտա մասնակցել արտակարգ իրավիճակների արձագանքմանը։Աշխատանքների հաջող իրականացման արդյունքում այս փորձնական մոդելը ՆԳՆ-ի կողմից կկիրառվի նաև այլ համայնքներում։ |
|  |  | **Միջոցառում 3.2.2.** Արտակարգ իրավիճակներում փրկարար կամավորական համայնքային ջոկատների ստեղծում | Երևան քաղաքում և յուրաքանչյուր մարզում առնվազն մեկ փրկարար կամավորական ջոկատի առկայություն | 2026 թվականի մարտի 3-րդ տասնօրյակ  | **Կատարումն ընթացքի մեջ է**«Հայաստանի Հանրապետությունում առաջին արձագանքման կամավորական ծառայության ինստիտուցիոնալիզացում» VOLFIRE ծրագրի շրջանակներում 2024 թվականի հոկտեմբերի 7-ից 11-ը և 14-ից 18-ը Լուսակերտի ուսումնական բազայում ՃԿՊԱ դասախոսների և ֆրանսիացի մասնագետների հետ համատեղ անցկացվել է դասընթացավարների վերապատրաստման դասընթաց, որին մասնակցել են 36 կամավորներ՝ Արագածավանի, Գառնու, Մեծ Պարնու, Խաչիկի, Նոյեմբերյանի և Մարտիրոսի կամավորական հրշեջ-փրկարարական հենակետերից։ Մշակվել է ՀՀ կառավարության որոշման նախագիծ ծրագրում ընդգրկված Թալին, Ճամբարակ, Սպիտակ, Վայք, Նոյեմբերյան համայնքներին, ինչպես նաև Ծաղկաձոր համայնքին հրշեջ ավտոմեքենա նվիրաբերելու համար։ VOLFIRE ծրագրում ներգրավված են հետևյալ գործող կամավորական հրշեջ-փրկարարական հենակետերը, որոնց կարողությունները նախատեսվում է զարգացնել՝1. Երվանդաշատի կամավորական հրշեջ-փրկարարական հենակետ (Արմավիրի մարզի Բաղրամյան համայնք)
2. Գառնու կամավորական հրշեջ-փրկարարական հենակետ (Կոտայքի մարզի Գառնի համայնք)
3. Արտանիշի կամավորական հրշեջ-փրկարարական հենակետ (Գեղարքունիքի մարզի Ճամբարակ համայնք)
4. Մեծ Պարնու կամավորական հրշեջ-փրկարարական հենակետ (Լոռու մարզի Սպիտակ համայնք)
5. Խաչիկի կամավորական հրշեջ-փրկարարական հենակետ (Վայոց ձորի մարզի Արենի համայնք)
6. Մարտիրոսի կամավորական հրշեջ-փրկարարական հենակետ (Վայոց ձորի մարզի Վայք համայնք)
7. Պտղավանի կամավորական հրշեջ-փրկարարական հենակետ (Տավուշի մարզի Նոյեմբերյան համայնք)
8. Շիկահողի կամավորական հրշեջ-փրկարարական հենակետ (Սյունիքի մարզի Կապան համայնք)

Ծրագրի շրջանակներում նոր ստեղծվող հենակետերն են՝1. Լուսաշողի կամավորական հրշեջ-փրկարարական հենակետ (Արարատի մարզի Վեդի համայնք)
2. Դսեղի կամավորական հրշեջ-փրկարարական հենակետ (Լոռու մարզի Թումանյան համայնք
3. Արագածավանի կամավորական հրշեջ-փրկարարական հենակետ (Արագածոտնի մարզի Թալին համայնք)
4. Արագածի կամավորական հրշեջ-փրկարարական հենակետ (Արագածոտնի մարզի Ապարան համայնք)։
 |
|  |  | **Միջոցառում 3.3.1.** Առողջապահության նախարարության Հիվանդությունների վերահսկման և կանխարգելման ազգային կենտրոնում ստեղծված Հանրային առողջապահական արտակարգ գործառնական կենտրոնի կարողությունների զարգացում | Հանրային առողջապահական արտակարգ գործառնական կենտրոնի համապատասխանեցում միջազգային չափորոշիչներին առնվազն 60%-ով | 2025 թվականի օգոստոսի 3-րդ տասնօրյակ | **Կատարումն ընթացքի մեջ է**Հանրային առողջապահական արտակարգ գործառնական կենտրոնի (ՀԱԱԳԿ) կարողությունների զարգացման նպատակով շարունակվել է ՀԱԱԳԿ-ի գործառնական պլանի լրամշակման աշխատանքները:Արտակարգ իրավիճակների պատրաստվածության բարձրացման նպատակով ՀԱԱԳԿ-ի աշխատակիցները մասնակցել են մի շարք ուսումնական դասընթացների, միջազգային և ազգային վարժանքների:Գնահատվել են հանրային առողջության հնարավոր վտանգները, որոնց հիման վրա մշակվել է «Հանրային առողջապահության անվտանգության ազգային գործողությունների ծրագիրը հաստատելու մասին» ՀՀ կառավարության որոշման նախագիծը և ներկայացվել է Վարչապետի աշխատակազմ:  |
|  |  | **Միջոցառում 4.1.1.** Շահագրգիռ պետական կառավարման և տեղական ինքնակառավարման համակարգի մարմինների և զանգվածային լրատվական միջոցների մասնակցությամբ հանդիպումների և թիրախային իրազեկման արշավների իրականացում | Հանրային իրազեկման մակարդակի բարձրացում առնվազն 30% -ով (հենակետային արժեքի նկատմամբ, որը ենթակա է հաշվարկի 2023 թ.-ին)  | 2023-2026 թվականներ (շարունակական) | **Կատարումն ընթացքի մեջ է**2024 թվականի մարտի 1-ին Հայաստանի ազգային պոլիտեխնիկական համալսարանում իրականացվել է «Քաղաքացիական պաշտպանության միջոցառումների կազմակերպումը և իրականացումը հակառակորդի հարձակման դեպքում» թեմայով ցուցադրական հատուկ տակտիկական ուսումնավարժություն, որի շրջանակներում տարածվել է մոտ 200 օրինակ բուկլետ։ Միջոցառումը լայնորեն լուսաբանվել է, տեղում կազմակերպվել են հարցազրույցներ, պատրաստվել են ռեպորտաժներ, որոնց մասնակցել են 10-ից ավելի լրատվամիջոցների ներկայացուցիչներ և հանրային կապերի պատասխանտուների։2024 թվականի մայիսի 14-ին և 15-ին կազմակերպվել և անցկացվել է «Ճգնաժամային հաղորդակցություն և ճգնաժամային լրատվություն» թեմայով վերապատրաստման երկօրյա դասընթաց, որին մասնակցել են պետական կառավարման, տեղական ինքնակառավարման մարմինների և ԶԼՄ-ների ներկայացուցիչներ՝ մոտ 21 մասնակից, որոնց դասընթացի ավարտին տրվել են սերտիֆիկատներ։Պատրաստվել են իրազեկման հոլովակներ, ռեպորտաժներ, հաղորդագրություններ, որոնք ուղարկվել են նաև ԶԼՄ-ներին, լուսաբանվել կայքերով և սոցիալական հարթակներով․<https://mia.gov.am/2024/09/11/usa-2/><https://mia.gov.am/2024/07/29/kanonner-2/><https://mia.gov.am/2024/07/24/hordor-2/><https://mia.gov.am/2024/07/08/911-2/><https://mia.gov.am/2024/06/04/varzhanq/>Հրդեհների կանխարգելման կանոնների վերաբերյալ իրազեկման հոլովակները, որպես սոցիալական գովազդ շրջանառվել են Հանրային հեռուստաընկերության և Հանրային ռադիոյի եթերում։2024 թվականի հոկտեմբերի 17-ին և դեկտեմբերի 11-ին համապատասխանաբար Լոռու մարզի Վանաձոր քաղաքում և Շիրակի մարզպետարանում տեղի են ունեցել Աղետների ռիսկի նվազեցման միջազգային օրվան նվիրված «Աղետների ռիսկի նվազեցման վերաբերյալ իրազեկվածության բարձրացում» (մոտ 60 մասնակից) և «Դիմակայության բարձրացում՝ հանրային իրազեկման, պատրաստվածության և կարողությունների զարգացման միջոցով» (մոտ 50 մասնակից) խորագրով աշխատաժողովները, որոնց մասնակցել են պետական մարմինների և տեղական ինքնակառավարման մարմինների ներկայացուցիչներ, հանրակրթական և բարձրագույն ուսումնական հաստատությունների տնօրեններ, բժշկական կենտրոնների և հասարակական կազմակերպությունների ներկայացուցիչներ:  |
|  |  | **Միջոցառում 4.1.2.**ԱՌԿ բնագավառին վերաբերող էլեկտրոնային գրադարանի ներդնում և զարգացում՝ ներառյալ ուսումնական նյութերի, տեսանյութերի և իրազեկման ուղեցույցների մշակումն ու հրապարակումը | Հանրային իրազեկման մակարդակի բարձրացում առնվազն 30% -ով (հենակետային արժեքի նկատմամբ, որը ենթակա է հաշվարկի 2023 թ.-ին) | 2023-2026 թվականներ (շարունակական)  | **Կատարումն ընթացքի մեջ է**ԱՌԿ բնագավառին վերաբերող էլեկտրոնային գրադարանը ներդրված է ՆԳՆ «Ճգնաժամային կառավարման պետական ակադեմիա» ՊՈԱԿ-ի կայքէջում։ Էլեկտրոնային գրադարանի զարգացման, ինչպես նաև ուսումնական նյութերի, տեսանյութերի և իրազեկման ուղեցույցների մշակման ու հրապարակման աշխատաքներն իրականացվել են ամբողջ 2024 թվականի ընթացքում և կրում են շարունակական բնույթ:  |
|  |  | **Միջոցառում 4.1.3.** Ջրամբարներիպատվարների փլուզումից կամվթարից ազդակիր համայնքներիբնակչության պաշտպանությաննպատակով հանրային իրազեկմանմակարդակի բարձրացում | Հանրային իրազեկման մակարդակի բարձրացում առնվազն 30% -ով (հենակետային արժեքի նկատմամբ, որը ենթակա է հաշվարկի 2023 թ.-ին) | 2023-2026 թվականներ (շարունակական)  | **Կատարումն ընթացքի մեջ է**ՆԳՆ կողմից մշակվել և տարածվել են «Հեղեղումներից առաջ, ընթացքում և հետո» վարքականոնների վերաբերյալ իրազեկման նյութեր, որոնք հրապարակվել են ՆԳՆ պաշտոնական կայքերում, սոցիալական հարթակներում, տարածվել նաև ԶԼՄ-ներին։[*https://mia.gov.am/2024/08/27/hexexum/*](https://mia.gov.am/2024/08/27/hexexum/)[*https://mia.gov.am/2024/05/29/hishecum/*](https://mia.gov.am/2024/05/29/hishecum/)Միաժամանակ, ՆԳՆ-ն, ՏԿԵՆ-ի, ՅՈՒՆԻՍԵՖ-ի և միջազգային ու տեղական այլ գործընկերների հետ համագործակցությամբ Մասիս համայնքում կազմակերպել է հրամանատարաշտաբային ուսումնավարժություն՝ ԱՄՆ Միջազգային զարգացման գործակալության ֆինանսական աջակցությամբ։ «Ախուրյանի ջրամբարի պատվարի փլուզման սպառնալիքի դեպքում Մասիս համայնքի բնակչության պաշտպանության միջոցառումների կազմակերպումը» թեմայով հրամանատարաշտաբային ուսումնավարժության ընթացքում ներգրավված էին ազդակիր բնակավայրերի 5 դպրոցների աշակերտներ։ Միջոցառումը լայնորեն լուսաբանվել է․ պատրաստվել է ռեպորտաժ, տեղադրվել ՆԳՆ կայքերում և սոցհարթակներում, տարածվել ԶԼՄ-ներին։[*https://mia.gov.am/2024/09/24/usumnavarjanq/*](https://mia.gov.am/2024/09/24/usumnavarjanq/) |
|  |  | **Միջոցառում 4.1.4.** Բարձրագույն և հանրակրթական ուսումնական հաստատությունների, այդ թվում՝ նախադպրոցական կրթական ծրագրերում ԱՌԿ կրթական բաղադրիչի ներառում | Ներդրված կրթական ծրագրեր  | 2024-2026 թվականներ (շարունակական) | **Կատարումն ընթացքի մեջ է**Բարձրագույն և հանրակրթական ուսումնական հաստատությունների և նախադպրոցական կրթական ծրագրերում ԱՌԿ կրթական բաղադրիչները ներառված են, լրամշակման աշխատանքները կրում են շարունակական բնույթ:  |
|  |  | **Միջոցառում 4.1.5.** Արտակարգ իրավիճակներում առաջնորդվելու համար հանրամատչելի գործողությունների հաջորդականություն նախատեսող կողմնորոշիչ տեղեկությունների տեղադրման օրենսդրական պահանջի սահմանում | Հանրային վայրերում՝ այդ թվում պետական և մասնավոր կազմակերպությունների շենքերում և շինություններում կողմնորոշիչ ցուցանակների նախատեսման պարտադիր պահանջի առկայություն | 2024 թվականի դեկտեմբերի 2-րդ տասնօրյակ | **Կատարված է մասնակի**Կարևորելով հանրության շրջանում արտակարգ իրավիճակների ժամանակ կողմնորոշման կարողությունների զարգացումը՝ ՆԳՆ-ն պարբերաբար հանդես է գալիս իրազեկող նյութերով, որոնք լայն տարածում են գտնում մեդիայի և սոցհարթակների միջոցով։ ՆԳՆ սոցհարթակներով, պաշտոնական կայքերով և ԶԼՄ-ներով պարբերաբար շրջանառվել են վարքականոններ հեղեղումների ժամանակ ու հրդեհային անվտանգության կանոններ։ «*Հեղեղումներից առաջ, ընթացքում և հետո*» *վարքականոններ*[*https://mia.gov.am/2024/08/27/hexexum/*](https://mia.gov.am/2024/08/27/hexexum/)[*https://mia.gov.am/2024/05/29/hishecum/*](https://mia.gov.am/2024/05/29/hishecum/)[*https://mia.gov.am/2024/06/26/kanon/*](https://mia.gov.am/2024/06/26/kanon/)*Հրդեհների առաջացման և տարածման վտանգը. կանխարգելիչ միջոցառումներ*[*https://mia.gov.am/2024/02/13/%d5%b0%d5%b8%d6%80%d5%a4%d5%b8%d6%80-3/*](https://mia.gov.am/2024/02/13/%D5%B0%D5%B8%D6%80%D5%A4%D5%B8%D6%80-3/)[*https://mia.gov.am/2024/07/08/911-2/*](https://mia.gov.am/2024/07/08/911-2/)[*https://mia.gov.am/2024/07/24/hordor-2/*](https://mia.gov.am/2024/07/24/hordor-2/)[*https://mia.gov.am/2024/07/29/kanonner-2/*](https://mia.gov.am/2024/07/29/kanonner-2/) Միաժամանակ, արտակարգ իրավիճակներում առաջնորդվելու համար հանրամատչելի գործողությունների հաջորդականություն նախատեսող կողմնորոշիչ տեղեկությունների տեղադրման օրենսդրական պահանջները կսահմանվեն «Աղետների ռիսկի կառավարման և բնակչության պաշտպանության մասին» ՀՀ օրենքի նախագծի փաթեթով, որի վերջնական տարբերակն առաջիկայում կներկայացվի Վարչապետի աշխատակազմ։ |
|  |  | **Միջոցառում 4.2.1.** Արտակարգ իրավիճակներում ճգնաժամային հաղորդակցման հաղորդակարգերի և կարողությունների զարգացում | Արտակարգ իրավիճակներում ճգնաժամային հաղորդակցման հաղորդակարգի առկայություն Արտակարգ իրավիճակներում ճգնաժամային հաղորդակցման համակարգում ներառված բոլոր աշխատակիցների վերապատրաստում | 2026 թվականի հունվարի 3-րդ տասնօրյակ | **Կատարումն ընթացքի մեջ է**Մայիսի 14-ից 15-ը կազմակերպվել և անցկացվել է «Ճգնաժամային հաղորդակցություն և ճգնաժամային լրատվություն» թեմայով վերապատրաստման երկօրյա դասընթաց, որին մասնակցել են պետական կառավարման, տեղական ինքնակառավարման մարմինների և ԶԼՄ-ների ներկայացուցիչներ։[*https://mia.gov.am/2024/05/16/dasyntac/*](https://mia.gov.am/2024/05/16/dasyntac/)Հուլիսի 19-ից 20-ը ՆԳՆ նախաձեռնությամբ և ԱՄՆ դեսպանատան ու Քննչական կոմիտեի հետ համագործակցությամբ՝ Ծաղկաձորում անցկացվել է «Իրավապահ մարմիններ-մեդիա համագործակցության բարելավում» թեմայով վերապատրաստման դասընթաց, որին մասնակցում էին նաև ԶԼՄ ներկայացուցիչներ։ Միջոցառման ընթացքում «Ճգնաժամային կառավարում և հաղորդակցություն» թեմայով դասախոսություն է անցկացվել լրագրողների համար, ներկայացվել է ճգնաժամային հաղորդակցության առանձնահատկությունները, այնուհետև վերապատրաստման մասնակիցների հետ անցկացվել է գործնական պարապմունք՝ ցուցադրելով ապատեղեկատվության տարածման եղանակները։<https://mia.gov.am/2024/07/22/media/>  |
|  |  | **Միջոցառում 4.3.1.** «Սենդայի ծրագրի իրականացման հաշվետվողականու-թյան մեխանիզմները և կարգը հաստատելու մասին» ՀՀ կառավարության որոշման նախագծի ընդունում | Սենդայի ծրագրի հաշվետվողականության ապահովման գործընթացը կարգավորող իրավական ակտի առկայություն | 2023-2026 թվականներ (շարունակական) | **Կատարումն ընթացքի մեջ է**ՆԳՆ-ի կողմից մշակվել է «Սենդայի ծրագրի իրականացման հաշվետվողականության մեխանիզմները և կարգը հաստատելու մասին» ՀՀ կառավարության որոշման նախագիծը, որն առաջիկայում կներկայացվի արտաքին շրջանառության։ |
|  |  | **Միջոցառում 5.1.1.** Պայմանագրային հիմքով մասնավոր հատվածից անհրաժեշտ ռեսուրսների ներգրավման և այդ նպատակով մասնավոր հատվածի մոտիվացման մեխանիզմների ձևավորում | Պետություն-մասնավոր հաստատված գործընկերության պայմանագրային համագործակցության ձևաչափի առկայություն Ձևաչափով առնվազն 3 իրականացված ծրագիր | 2026 թվականի դեկտեմբերի 2-րդ տասնօրյակ | **Կատարումն ընթացքի մեջ է**Պայմանագրային հիմքով մասնավոր հատվածից անհրաժեշտ ռեսուրսների ներգրավման և այդ նպատակով մասնավոր հատվածի մոտիվացման մեխանիզմների ձևավորման ուղղությամբ ՆԳՆ-ի կողմից իրականացվել է միջազգային լավագույն փորձի ուսմնասիրություն։ «Աղետների ռիսկի կառավարման ոլորտում պետություն մասնավոր հատված գործընկերության խթանման և զարգացման ծրագիրը հաստատելու մասին» ՀՀ կառավարության որոշման նախագիծը գտնվում է մշակման փուլում, որն առաջիկայում կներկայացվի շահագրգիռ գերատեսչությունների կարծիքին։ |
|  |  | **Միջոցառում 5.1.2.** «Աղետների ռիսկի կառավարման ոլորտում պետություն մասնավոր հատված գործընկերության խթանման և զարգացման ծրագիրը հաստատելու մասին» ՀՀ կառավարության որոշման նախագծի ընդունում | Պետություն-մասնավոր հաստատված գործընկերության պայմանագրային համագործակցության ձևաչափի առկայություն Ձևաչափով առնվազն 3 իրականացված ծրագիր | 2026 թվականի դեկտեմբերի 2-րդ տասնօրյակ  |
|  |  | **Միջոցառում 5.2.1.** «Աղետներից ապահովագրման համակարգի ներդրման հայեցակարգը հաստատելու մասին» ՀՀ կառավարության որոշման նախագծի ընդունում | Աղետներից ապահովագրման համակարգի ներդրման հայեցակարգային մոտեցումների հաստատում իրավական ակտով  | 2025 թվականի մարտի 2-րդ տասնօրյակ | **Կատարումն ընթացքի մեջ է**ՆԳՆ-ն հանդիպում-քննարկումներ է անցկացրել ՄԱԶԾ և աղետներից ապահովագրական ոլորտում մասնագիտացված անգլիական PhoenixCRetro կազմակերպության ներակայացուցիչների հետ՝ ՀՀ-ում աղետներից ապահովագրման համակարգի ներդրման հարցերի և հայեցակարգային մոտեցումների շուրջ։ Քննարկման արդյունքներով ՆԳՆ-ին է փոխանցվել միջազգային լավագույն փորձի և ՀՀ-ում կատաստրոֆիկ պարտատոմսերի թողարկման գործընթացի կազմակերպման նախնական տարբերակը։ «Աղետներից ապահովագրման համակարգի ներդրման հայեցակարգը հաստատելու մասին» ՀՀ կառավարության որոշման նախագիծը մշակման փուլում է գտնվում։ |